# אקסודוס (אונייה)

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אקסודוס או יציאת אירופה תש"ז הוא שמה של אוניית מעפילים שיצאה מחופי דרום צרפת ב-11 ביולי 1947, כשעל סיפונה 4554 נוסעים ניצולי שואה, במטרה להגיע לארץ ישראל. הנוסעים לא הורשו להכנס לתחומי הארץ, והוחזרו בכוח למחנות העקורים בגרמניה, לאחר מאבק מר.

## [עריכה] שם הספינה

אקסודוס, במקור, הינה מילה יוונית שמשמעותה "יציאה". בתרגום התנ"ך ליוונית נעשה שימוש במונח אקסודוס לאירוע שנקרא בעברית יציאת מצרים, ומכאן גם התקבע אקסודוס כשמו היווני (שאומץ בלשונות רבות אחרות) של ספר שמות. בחירת שם האונייה כוונה ליצור הקבלה היסטורית בין יציאת היהודים מתלאות אירופה שלאחר השואה, לבין האירוע המכונן בעברו ההיסטורי של עם ישראל, מכאן "יציאת אירופה" בעברית ו"אקסודוס" בלועזית.

## [עריכה] קורות הספינה והשלכות

האונייה נרכשה על ידי המוסד לעלייה ב'. שמה המקורי היה President Warfield והיא שירתה בצי האמריקאי במלחמת העולם השנייה.

האונייה הפליגה מנמל קטן בשם Sete ליד מרסיי ב-11 ביולי 1947. ב-18 ביולי 1947 הגיעה אקסודוס לחופי ארץ ישראל כשעל סיפונה 4,500 נפש. לאחר מאבק קשה שניהלו הבריטים במעפילים, שגרם למותם של שלושה מעפילים ולעשרות פצועים (הבריטים פעלו בניגוד לחוק הבינלאומי, במרחק של 40 קילומטר מהחוף, כלומר במים שאינם טריטואליים) נגררה הספינה לנמל חיפה, שם הורדו נוסעיה בכוח לאוניות הגרוש.

ניסיון של הבריטים לגרש את המעפילים לדרום צרפת (באמצעות אוניות הגירוש "אושן ויגור", "אמפייר ריוול" ו"רונימייד פארק") נכשל לאחר שהמעפילים התבצרו שם במשך שלושה שבועות, במהלכם ניהלו חיים חברתיים ותרבותיים עצמאיים (כולל הוצאת עיתון), בסיועה של יהדות צרפת. שהותם בצרפת עוררה מהומה תקשורתית עולמית רבה, סערה ולמחאות ברחבי העולם היהודי, שהתחזקו בשל סרבנותם הראשונית של הבריטים לספק להם מזון. במהלך תקופה זו אירגנו המעפילים אירועים שונים וביניהן שביתת רעב בדרישה להחזירם לארץ ישראל.

אנשי הספינה גורשו בחזרה לנמל המבורג בגרמניה (אזור שהיה בשליטת בריטניה באותה עת), שם אולצו בכוח לרדת מהספינה ונעשה ניסיון להחזירם למחנות העקורים מהם הגיעו.

בסופו של דבר, לאחר שהות ארוכה במתקני המעצר בגרמניה, עלו כל נוסעי האוניה ארצה.

החשיבות הגדולה של פרשת "אקסודוס" הייתה במהומה התקשורתית שהיא עוררה ברחבי העולם (בייחוד בזכות עקשנותם של המעפילים). ההד התקשורתי הגדול והתגובות המזועזעות בעולם היו בין הגורמים שהביאו את ממשלות בריטניה וארצות-הברית לידי מסקנה כי אין באפשרותן לטפל בבעיית הפליטים היהודיים ויש למסור את בעיית ארץ ישראל לידי האו"ם.

## [עריכה] אקסודוס בתרבות

בשנת 1958 יצא הספר אקסודוס שמחברו, ליאון יוריס, יהודי-אמריקאי, התבסס על סיפור ספינת המעפילים.

ב-1960 הופק הסרט אקסודוס. הסרט, שבויים על ידי אוטו פרמינגר ומבוסס ברובו על הספר, זכה להצלחה קופתית גדולה גם בגלל השחקן הראשי פול ניומן. הסרט צולם ברובו בארץ והפך לשגרירה של ישראל בעולם.

## [עריכה] קישורים חיצוניים

- אקסודוס: יציאת אירופה תש"ז מתוך אתר מט"ח
- אקסודוס: יציאת אירופה תש"ז באתר "ההגנה".
- אקסודוס: יציאת אירופה תש"ז אתר מגילת המעפילים
- אלי אשד, ציונות נוסח הוליווד - על השפעת הספר והסרט אקסודוס בעולם
- ראיון עם אחד המעפילים, מאתר נביאים אחרונים

מקור: http://he.wikipedia.org../../../%D7%90/%D7%A7/%D7%A1/%D7%90%D7%A7%D7%A1%D7%95%D7%93%D7%95%D7%A1_%28%D7%90%D7%95%D7%A0%D7%99%D7%99%D7%94%29.html

קטגוריה: ספינות מעפילים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Esperanto
- Français
- Português